Ligalandsholdet rejser søndag til Mellemøsten. Med i truppen er både Kasper Risgård og Thomas Augustinussen fra AaB.

Det er første gang Kasper Risgård er udtaget til ligalandsholdet, og AaB'eren glæder sig til turen til den Persiske Golf. - Det bliver utroligt spændende. Det er altid stort at være af sted med ens landshold, og jeg er meget spændt. Det bliver spændende at måle sig med de bedste spillere fra den hjemlige liga og få muligheden for at vise sig frem for landstræneren, siger Kasper Risgård til aabsport.dk. Anden tur for Augustinussen Han har tidligere spillet tre U/20-landskampe, blandt andet mod en af de kommende modstandere, Qatar. Oprindeligt var han ikke udtaget, men under en ferie i USA fik midtbanespilleren et opkald fra Morten Olsen. For Thomas Augustinussen er det anden tur med ligalandsholdet, der venter lige om hjørnet: - Det giver jo mulighed for at vise, hvad man kan for landstræneren. Det er jo en væsentligt bedre mulighed, når han kan følge én intensivt i flere dage, både til træning og i kamp, og så er det selvfølgelig sjovt at være med, og der er jo et godt niveau på holdet, når det er de bedste fra ligaen. Jeppe Curth var også udtaget til turen, men måtte melde afbud på grund af problemer med den ene akillessene.